Hoeveel keer mens moet eet. | Health24
Posted by: Antoinette | 2011/08/29
Hoeveel keer mens moet eet.
Ek lees toe Eet Slim bly slank, van Liesbet en Gabi en wonder toe oor die sinnetjie.
Eet is iets wat jy so 2 of 3 keer ''n dag doen omdat jy honger is totdat jy versadig voel. As ek ook net eet wanneer ek honger is sal dit ook net 2 of 3 keer ''n dag wees. Ek is nou oorgewig met ''n so 5 kg, maar eet 5-6 keer ''n dag om my metabolisme ''n hupstoot te gee.
Ek het nou vir 2 dae net geeet toe ek honger was en dit was aansienlik minder as wat ek gewoonlik eet, en snaaks genoeg het ek nie sleg gevoel of moeg na ete nie.
Wat is jou mening doc, moet mens konstant jou liggaam voer al is jy nie werklik honger nie, of kan mens nog ''n op en wakker metabolisme hê as jy net eet wanneer jou liggaam dit vra?
Die meerderheid mense is deesdae gewoond daaraan om 3 groter maaltye per dag te eet, en sal sukkel om net 2 keer per dag te eet. Navorsing het wel aangedui dat persone wat 'knabbel' ("nibblers") neig om minder te weeg as persone wat 3 groot maaltye per dag eet ("gorgers". Dus is jou vorige patroon van eet, een wat tog sal bydra tot gewigsverlies of jou gewig konstant sal hou, mits die kosse wat jy 5-6 keer per dag eet, lae-vet, gesonde kosse is. Dit sal nie help om 5-6 keer per dag hoë-vet versnaperings te eet nie. Indien jy egter vind dat jy net hoef te eet as jy honger voel en dit jou voedselinname verminder so dat jy daardie 5 kg kan verloor, dan goed en wel. As jy egter met daardie eetpatroon meer en meer gewig verloor tot jy ondergewig is, dan sal jy moet terugkeer tot jou vorige eetpatroon.